Pagbuo ng Magandang Credit o Pautang

Paggawa ng Mga Hakbang Para Mapaganda ang Iyong 

Credit o Pautang

Hatid sa inyo ng
Pagbuo ng Magandang Credit o Pautang

Ang pagkakaroon ng magandang credit ay isang mahalagang bahagi ng 

pinansyal na kakayahan ng isang consumer, pero hindi kusa ang pagkakaroon 

ng magandang credit o pautang. Resulta ito ng disiplina at pagpaplano. 

Magsimula ngayong araw, at magreresulta ang maganda ninyong credit o 

pautang sa mas magagandang tuntunin sa pautang, mas mababang interest 

rate o patubo, at mas malalaking pinansyal na oportunidad sa hinaharap.

Kilalanin ang Kahalagahan ng 

Magandang Credit o Pautang

Pinapataas ng magandang credit history ang kumpiyansa 

ng mga nagpapautang at creditor kapag nagpautang 

sila ng pera sa inyo. Kapag nakita nilang nabayaran 

ninyo ang inyong mga utang ayon sa napagkasunduan, 

mas malamang na magpapautang muli ang mga 

nagpapautang. Kung maganda ang credit o pautang, 

makakapangutang kayo para sa mga malakihang 

gastusin, gaya ng bahay, sasakyan, o edukasyon, at 

makakahiram kayo ng pera sa mas mababang halaga — 

at sa huli ay makakatipid kayo ng pera.

Unawain ang Inyong Credit Score

Kapag nag-apply kayo ng credit o pautang, ang isa sa 

unang bagay na gagawin ng nagpapautang sa inyo ay ang 

paghingi ng kopya ng inyong credit report mula sa ahensya 

ng credit reporting. Ipapakita sa inyong credit report ang 

history ng mga aktibidad ninyo na may kinalaman sa credit 

o pautang, kasama ang inyong credit score. Computergenerated ang inyong credit score gamit ang isang formula 

na nagbibigay ng pangkalahatang-ideya kung karapatdapat kayong pautangin, na tumatantya kung gaano ninyo 

kayang bayaran ang inyong mga utang. Maraming formula 

na ginagamit sa ngayon, pero ang pinakakaraniwan ay ang 

mula sa Fair Isaac Corporation (FICO). Ayon sa kanilang 

Web site (www.myfico.com), kung tutukuyin ang inyong 

credit score gamit ang formula na ito, kakalkulahin ito gamit 

ang mga sumusunod na salik:

 History ng Pagbabayad (35 porsyento) – 

Nakakapagbayad ba kayo sa tamang oras? 

Naranasan na ba ninyong mag-file ng pagkalugi o 

bankruptcy o nawalan na ba kayo ng bahay dahil sa 

pagremata o foreclosure? Gaano na kadalas napunta 

ang inyong bill sa collections?

 Halagang Inutang (30 porsyento) – Magkano ang 

utang ninyo sa mga nagpapautang at creditor?

 Haba ng Credit History (15 porsyento) – Gaano na 

kayo katagal may credit o pautang?

 Bagong Credit o Pautang (10 porsyento) – 

Isinasaad ba ng inyong credit report na nagpasa kayo 

ng masyadong maraming aplikasyon para sa bagong 

pautang at posibleng umuutang kayo nang sobra? 

Tumanggap ba kayo kamakailan ng maraming credit 

line sa loob ng maikling panahon?

 Mga Uri ng Ginamit na Pautang o Credit (10 

porsyento) – Ipinapakita ba sa inyong credit report na 

gumagamit kayo ng “ideyal” na kumbinasyon ng mga 

uri ng pautang?

Magkaroon at Magpanatili ng 

Magandang Credit o Pautang

Kung matututunan ninyo kung paano gamitin sa tamang 

paraan ang inyong credit o pautang, mas mabilis kayong 

makakabili ng bahay. Ang mga desisyon ninyo sa credit 

o pautang ay makakaapekto sa inyong pinansya sa 

hinaharap. Pero, bago kayo makagamit ng credit o 

pautang sa tamang paraan, kailangan muna ninyong 

buuin ang inyong credit o pautang. Narito ang ilang tip 

para tulungan kayong magsimula:

 Magbukas ng mga checking at savings account.

Kapag nagbukas ka ng checking at savings account, 

subukan palagi na lampasan ang minimum na 

balanse, huwag kailanman magpatalbog ng mga 

tseke, at magdeposito nang regular.

 Maging maingat sa paggamit ng mga credit 

card. Maginhawa at madaling gamitin ang mga credit 

card, pero kung hindi magiging maingat, puwede 

itong makasama sa inyong credit o pautang. Kung 

hahayaan ninyong magkaroon ng matataas na hindi 

nababayarang balanse ang inyong mga credit card, o 

kung ang minimum na halagang dapat bayaran lang ang 

binabayaran ninyo (minimum amount due), magreresulta 

ito sa daan-daan o libu-libong dolyar na interes. Sa 

kabilang banda, kung babayaran ninyo ang mga ito nang 

buo kada buwan, makakatulong ang mga credit card 

na magkaroon kayo ng magandang credit o pautang, at 

kayo ang makikinabang sa hinaharap.
 Magkaroon ng hiwalay na credit o pautang.

Mahalaga sa magkarelasyon o mag-asawa na 

magkaroon ng sarili nilang credit o pautang 

para makatulong sa pagkamit ng mga pinansyal 

na layunin at bilang proteksyon sa mga hindi 

inaasahang pangyayari, gaya ng pagkamatay, 

diborsyo, o iba pang pagbabago sa buhay. Regular 

dapat na pag-usapan ng mga magkarelasyon ang 

mga personal nilang gastusin at mga gastusin nila 

sa bahay para matiyak na wala sa kanilang may mga 

gastusing hindi kayang bayaran.

 Pangatawanan ang inyong pangako na 

magbabayad. Mahalagang pangatawanan 

ninyo ang pangako ninyong magbayad ng mga 

pautang o credit card sa tamang oras at sa mga 

itinakdang halagang. Agad na makipag-ugnayan 

sa nagpapautang sa inyo o sa inyong creditor kung 

nahihirapan kayong makapagbayad.

 Alamin kung ano ang nasa inyong credit 

report. Tingnan ang inyong credit report sa loob 

ng kahit man lang isang beses kada taon sa 

www.annualcreditreport.com para matiyak ang 

katumpakan nito. Kung nagpaplano kayong bumili ng 

isang bagay na mahal, tingnan muna ang inyong credit 

report bago bumili para maiwasan ang anumang hindi 

inaasahang pangyayari at para magkaroon kayo ng 

sapat na oras para itama ang anumang mali.

I-restore ang Inyong Credit o 

Pautang

Posibleng may mga pangyayari sa inyong history 

kung saan nakaranas kayo ng pinansyal na hirap na 

nagresulta sa mga problema sa credit o pautang. Kung 

oo, may mga paraan para i-restore o ang inyong credit 

o pautang para maging mas positibo ito:

 Makipag-ugnayan sa mga dating creditor 

kung saan kayo may magandang record ng 

pagbabayad. Baka ayos lang sa kanilang pautangin 

kayong muli para muling mabuo ang inyong credit.

 Masusing tingnan ang anumang alok sa credit 

card na natatanggap ninyo. Hindi naman ninyo 

gugustuhing magkaroon ng marami; wkadalasan, 

ayos na ang dalawang credit card.

 Iwasan ang mga credit repair company na hindi 

mapagkakatiwalaan sa lahat ng pagkakataon.

Puwede kayong nakawan ng mga nangangako ng 

mabilis at madaling solusyon, at puwedeng mas 

mabaon pa kayo sa utang. Sa halip, makipagugnayan sa isang mapagkakatiwalaang nonprofit na 

organisasyon sa pagpapayo sa pautang. 

Kumilos Ngayon Para Mapaganda 

ang Inyong Credit o Pautang

Sa pamamagitan ng pag-unawa sa credit at mga sistema 

sa pagsusuri ng credit o pautang, nasa tamang landas 

kayo ng pag-abot sa inyong mga layunin at paggawa 

ng mga tamang desisyon. Magsimula ngayon, at ang 

maganda ninyong credit o pautang ang magbibigay sa 

inyo ng pinansyal na bentahe para sa mas magagandang 

termino sa pautang, mas mabababang interest rate o 

patubo, at mas malalaking pinansyal na oportunidad, lalo 

na kung gusto ninyong bumili ng bahay.

Tandaan, walang habambuhay na credit score. 

Nagbabago ito sa paglipas ng panahon, kaya naman 

mapapaganda ninyo ito sa paglipas ng panahon. Sa 

tuwing nagbabayad kayo sa tamang oras, sa tuwing 

nagpapababa kayo ng balanse, o sa tuwing nababayaran 

ninyo nang buo ang isang utang, nagdaragdag kayo 

ng panibagong entry sa inyong credit report. Kung 

huhusayan ninyo ang pamamahala sa inyong credit, 

magkakaroon kayo ng mas mataas na credit score.

Para sa Higit Pang Impormasyon

 Ang Freddie Mac CreditSmart® curriculum ay isang 

gabay sa consumer para sa pagkakaroon ng mas 

magandang credit o pautang, pamamahala sa pera, 

at responsableng homeownership. Bisitahin ang 

FreddieMac.com/creditsmart para mag-download 

ng mga resource para sa consumer, na available sa 

limang wika.

 Para humanap ng ahensyang tagapayo sa pabahay 

na aprubado ng HUD na malapit sa inyo, bisitahin 

ang www.hud.gov o tumawag sa 800-569-4287.

 Ang “Tungkol sa Pagkakaroon ng Sariling Bahay 

(About Homeownership)” ay ang online na gabay 

ng Freddie Mac sa proseso ng pagbili ng bahay at 

matagumpay na pagkakaroon ng sariling bahay. 

Bisitahin kami sa FreddieMac.com/homeownership.

 Iwasan ang mga manloloko! Matuto tungkol sa mga 

panlolokong karaniwan sa inyong lugar, at makakuha 

ng mga payo sa susunod ninyong kasunduan sa 

pautang. Magbasa pa tungkol sa mga madalas na 

pandaraya sa FreddieMac.com/avoidfraud.

Pinagkukunan

Ang content ay hango sa premyadong curriculum ng Freddie Mac na CreditSmart, isang multilingual na pinansyal na pang-edukasyong 

curriculum na idinisenyo para tulungan ang mga consumer na makabuo at makapagpanatili ng magandang credit o pautang, makagawa 

ng magagandang desisyon sa pinansya, at maunawaan ang mga hakbang patungo sa isang sustainable na homeownership.
Hatid sa inyo ng 

Publication Number 823  © Freddie Mac, Disyembre 2016